My Little Pony: Friendship Is Magic

My Little Pony: Friendship Is Magic ialah sebuah siri animasi televisyen kanak-kanak yang diterbitkan oleh Hasbro Studios dan DHX Media Vancouver. Siri ini berdasarkan keluaran mainan dan karya animasi My Little Pony oleh Hasbro dan kerap dirujuk oleh para pengumpul sebagai generasi keempat atau "G4" bagi francais My Little Pony. Siri ini disiarkan pertama kali pada 10 Oktober 2010 di saluran kabel The Hub. Hasbro memilih juruanimasi Lauren Faust sebagai pengarah kreatif dan penerbit eksekutif untuk rancangan ini. Faust ingin mencabar sifat dasar yang sudah wujud bagi My Little Pony dengan mewujudkan lebih watak berkedalaman dan latar yang lebih bersifat pengembaraan.

Rancangan televisyen ini mengikuti seekor poni unikorn yang rajin yang bernama Twilight Sparkle sambil dibimbing oleh pengajarnya Princess Celestia untuk mempelajari persahabatan di bandar Ponyville. Twilight menjadi sahabat rapat dengan lima ekor poni lain: Applejack, Rarity, Fluttershy, Rainbow Dash, dan Pinkie Pie. Setiap ekor poni mewakili aspek persahabatan yang berlainan, dan Twilight menemui bahawa dirinya sendiri merupakan sebahagian penting kepada artifak magis yang dikenali sebagai "Elemen Harmoni". Poni-poni berkenaan mengembara dan membantu yang lain di sekitar Equestria sementara menyelesaikan masalah yang bangkit dalam persahabatan mereka.

Siri ini telah berjaya dengan besar secara komersial, menjadi terbitan asli paling terkadar dalam sejarah penyiaran The Hub Network dan membawa kepada peluang pembarangan baharu untuk Hasbro, termasuk buku, pakaian, kad pertukaran boleh kumpul, dan komik. Sungguhpun kelompok sasaran merupakan kanak-kanak perempuan, Friendship Is Magic juga telah mendapat ikutan penonton lebih tua, terutamanya lelaki muda dan berumur pertengahan, yang mengenali diri mereka sebagai "brony". Sesetengah bahagian daripada rancangan televisyen ini telah menjadi sebahagian daripada budaya remix, dan telah membentuk asas kepada pelbagai meme Internet. Sebuah siri filem cetera terbitan turunan, My Little Pony: Equestria Girls, telah dibikin dan ditayangkan di pawagam-pawagam secara terhad sebelum penyiaran televisyen dan pengeluaran media rumah. Sebauh filem cetera yang terus berdasarkan siri ini, dan terpisah daripada jenama Equestria Girls, telah diumumkan untuk keluaran di pawagam pada 3 November 2017. My Little Pony: Pony Life, siri komedi spin-off, ditayangkan di Discovery Family pada November 2020

Pelakon suara & watak
 Watak  Pelakon suara  Inggeris   Malaysia   Twilight Sparkle Tara Stong Aeen Rahman Rainbow Dash Ashleigh Ball Nirayu Zuhdi Puteri Celestia Nicole Oliver Kasmah Jantan (musim 1)Nirayu Zuhdi (musim 2–9?) Pinkie Pie Andrea Libman Nurazlin Ismail (musim 1–4)Syahirah Majid (musim 5–9) Rarity Tabitha St. Germain Azeera Nazir Spike Cathy Weseluck Applejack Ashleigh Ball Yatie Maslini Fluttershy Andrea Libman Yasmin Kazar Puteri Luna Tabitha St. Germain

Lihat juga
 My Little Pony
 Hasbro Studios



Catatan

Rujukan

Pautan luar
  di Hasbro
 My Little Pony: Friendship Is Magic di Hasbro Studios
 My Little Pony: Friendship Is Magic di Discovery Family. Diarkibkan daripada yang asli di 20 Oktober 2014.
 My Little Pony: Friendship Is Magic di TV.com




Kategori:Debut siri televisyen Amerika Syarikat 2010
Kategori:Siri animasi televisyen Amerika Syarikat 2010-an
Kategori:Siri komedi kanak-kanak Amerika Syarikat
Kategori:Rancangan televisyen bahasa Inggeris
Kategori:Rancangan televisyen flash
Kategori:Meme Internet
Kategori:Rancangan Discovery Family
Kategori:Siri televisyen muzikal
Kategori:Siri televisyen oleh Hasbro Studios
Kategori:Siri televisyen oleh DHX Media
Kategori:Rancangan televisyen menonjolkan watak antropomorfik
Kategori:Karya berdasarkan mainan Hasbro
Kategori:Siri televisyen mengenai persahabatan